Урысейм и Махуэр Iуащхьэмахуэ и щыгум щагъэлъэпIэнущ
Урысейм и Махуэм и щIыхькIэ цIыху куэд зыхэт гуп Iуащхьэмахуэ дэкIынущ. «Эльбрусиада — 2016» зэхьэзэхуэм хэт альпинистхэр мэкъуауэгъуэм и 10-м щежьэнущ Азау хуейм деж. Махуэшхуэм теухуа мы Iуэхум хэтыну кърагъэблэгъащ Совет Союзым хиубыдэу щыта республикэ зыбжанэм я спортсменхэри.
Iуащхьэмахуэ и щыгум зэфIэкI зыбгъэдэлъ спорт- сменхэм ящIыгъуу дэкIыфынущ япэкIэ къуршхэм къыщызымыкIухьахэри. Зи зэфIэкIыр зыгъэунэхужыну хуейхэм папщIэ альпинизмэмкIэ федерацэм зэхьэзэхуэм зы тхьэмахуэкIэ япэ иту школ къызэIуихынущ.
Мы Iуэхур къызэрагъэпэщ Урысейм АльпинизмэмкIэ и федерацэмрэ КъБР-м АльпинизмэмкIэ и федерацэмрэ. Абыхэм ядэIэпыкъунущ УФ-м СпортымкIэ и министерствэр, Евразием альпинизмэмкIэ и ассоциацэр, КъБР-м СпортымкIэ и министерствэр, Iуащхьэмахуэ муниципальнэ районым и администрацэр.
КъБР-м и Iэтащхьэмрэ Правительствэмрэ я пресс-IуэхущIапIэ.
